
32 DR 30.11.2005 

 

 Tentang latihan kraf di peringkat daerah perlu dipertingkatkan, jawapan ini 
adalah sebagaimana jawapan saya untuk Yang Berhormat Pasir Puteh.  Yang 
Berhormat Rembau juga menanyakan apakah KeKKWa bercadang untuk menjadikan 
pakaian baju batik dalam Dewan ini. 

 Kementerian saya mengambil perhatian atas cadangan ini untuk dijadikan 
pakaian baju batik sebagai pakaian rasmi dalam Dewan ini, sekarang dalam rancangan 
kementerian saya iaitu di samping coats atau sut, atau pakaian nasional maka kita 
sedang reka beberapa fesyen yang sesuai untuk masyarakat kita dijadikan sebagai 
pakaian rasmi di Dewan yang Mulia ini.   

 Dato' Firdaus bin Harun:  [Bangun] 

 Dato’ Wong Kam Hoong:  Ya, Yang Berhormat.   

 Tuan Pengerusi [Datuk Dr. Yusof bin Yacob]:  Yang Berhormat Rembau. 

 Dato' Firdaus bin Harun:  Terima kasih Yang Berhormat Timbalan Menteri, 
terima kasih Tuan Pengerusi.  Penjelasan, sebelum itu satu rangkap pantun dahulu, 

 
 Tinggi-tinggi si matahari, 
  Anak kerbau mati tertambat. 
 Untuk merakyatkan seni dan budaya, 
  Infrastrukturnya mestilah hebat.   

 Mestilah ada… 

 Seorang Ahli:  Apa dia punya maksud?   

 Dato' Firdaus bin Harun: …mestilah ada di semua peringkat.  Jadi saya 
mencadangkan tentang penubuhan di peringkat daerah ini.  Bukan pasal apa, sekarang 
ini kita lihat separuh daerah ada majlis kebudayaan tetapi tidak hidup.  Jadi kalau ada 
mungkin bukan full fledged punya pejabat, tetapi pegawai di peringkat negeri tadi sama 
ada dia penggerakkah, di assignkan, ditugaskan jaga sesuatu daerah, jadi dengan cara 
itu aktiviti-aktiviti seni budaya dan sebagainya akan dapat dihidupkan dan diselaraskan 
lebih berkesan.  Tetapi dalam masa yang sama saya cadangkan supaya penubuhan 
pejabat ini penting sebab kalau tidak boleh secara keseluruhan. buat berperingkat-
peringkat, buat macam style Pejabat Pelajaran buat PPD.  Mula-mula satu pejabat 
pendidikan itu dia cover 3 daerah, akhirnya mana kawasan-kawasan yang banyak 
sekolah yang macam ini misalnya banyak yang warisan seni mungkin boleh, ada satu 
pejabat untuk sesuatu daerah.  Dengan cara itu secara berperingkat-peringkat akhirnya 
semua daerah akan ada pejabat.  Kalau hendak dipantau dan pejabat negeri mungkin 
kurang berkesan.  Apa pandangan Yang Berhormat Timbalan Menteri?   

 Dato’ Wong Kam Hoong:  Terima kasih, kementerian saya akan memberi 
perhatian cadangan Yang Berhormat.  Memang kita semua yang mesti memandang 
berat iaitu budaya dan warisan negara. 

    
 Itik-itik renang di paya,  
  Lari dihalau oleh angsa. 
. 
 Bangsa dikenali budaya, 
  Hilang budaya hilang bangsa. 
 

 Beberapa Ahli:  [Bersorak] [Ketawa] 

 Dato’ Wong Kam Hoong:  Tentang soalan daripada Yang Berhormat Tangga 
Batu iaitu ”Black Metal circle”.  Tahun 1981 remaja kita dilanda masalah ”Black Metal”, 
beliau juga cadangkan diadakan penguatkuasaan yang lebih ketat.   

 Yang Berhormat, ini adalah masalah negara yang perlu di tangani oleh semua 
pihak dan kementerian dan bukanlah semata-mata di bawah Kementerian Kebudayaan, 
Kesenian dan Warisan.  Dari segi penguatkuasaan kementerian ini hanya boleh 
memantau kemasukan kumpulan daripada luar negara melalui PUSPAL, iaitu satu 
agensi menapis sama ada persembahan-persembahan yang masuk ke dalam negara 
kita sesuai atau tidak untuk masyarakat kita.   



Tentang latihan kraf di peringkat daerah perlu dipertingkatkan, jawapan ini adalah sebagaimana jawapan saya untuk Yang Berhormat Pasir Puteh. Yang Berhormat Rembau juga menanyakan apakah KeKKWa bercadang untuk menjadikan pakaian baju batik dalam Dewan ini. Kementerian saya mengambil perhatian atas cadangan ini untuk dijadikan pakaian baju batik sebagai pakaian rasmi dalam Dewan ini, sekarang dalam rancangan kementerian saya iaitu di samping coats atau sut, atau pakaian nasional maka kita sedang reka beberapa fesyen yang sesuai untuk masyarakat kita dijadikan sebagai pakaian rasmi di Dewan yang Mulia ini. Dato' Firdaus bin Harun: [Bangun] Dato' Wong Kam Hoong: Ya, Yang Berhormat. Tuan Pengerusi [Datuk Dr. Yusof bin Yacob]: Yang Berhormat Rembau. Dato' Firdaus bin Harun: Terima kasih Yang Berhormat Timbalan Menteri, terima kasih Tuan Pengerusi. Penjelasan, sebelum itu satu rangkap pantun dahulu, Tinggi-tinggi si matahari, Anak kerbau mati tertambat. Untuk merakyatkan seni dan budaya, Infrastrukturnya mestilah hebat. Mestilah ada... Seorang Ahli: Apa dia punya maksud? Dato' Firdaus bin Harun: ...mestilah ada di semua peringkat. Jadi saya mencadangkan tentang penubuhan di peringkat daerah ini. Bukan pasal apa, sekarang ini kita lihat separuh daerah ada majlis kebudayaan tetapi tidak hidup. Jadi kalau ada mungkin bukan full fledged punya pejabat, tetapi pegawai di peringkat negeri tadi sama ada dia penggerakkah, di assignkan, ditugaskan jaga sesuatu daerah, jadi dengan cara itu aktiviti-aktiviti seni budaya dan sebagainya akan dapat dihidupkan dan diselaraskan lebih berkesan. Tetapi dalam masa yang sama saya cadangkan supaya penubuhan pejabat ini penting sebab kalau tidak boleh secara keseluruhan. buat berperingkat- peringkat, buat macam style Pejabat Pelajaran buat PPD. Mula-mula satu pejabat pendidikan itu dia cover 3 daerah, akhirnya mana kawasan-kawasan yang banyak sekolah yang macam ini misalnya banyak yang warisan seni mungkin boleh, ada satu pejabat untuk sesuatu daerah. Dengan cara itu secara berperingkat-peringkat akhirnya semua daerah akan ada pejabat. Kalau hendak dipantau dan pejabat negeri mungkin kurang berkesan. Apa pandangan Yang Berhormat Timbalan Menteri? Dato' Wong Kam Hoong: Terima kasih, kementerian saya akan memberi perhatian cadangan Yang Berhormat. Memang kita semua yang mesti memandang berat iaitu budaya dan warisan negara. Itik-itik renang di paya, Lari dihalau oleh angsa. . Bangsa dikenali budaya, Hilang budaya hilang bangsa. Beberapa Ahli: [Bersorak] [Ketawa] Dato' Wong Kam Hoong: Tentang soalan daripada Yang Berhormat Tangga Batu iaitu "Black Metal circle". Tahun 1981 remaja kita dilanda masalah "Black Metal", beliau juga cadangkan diadakan penguatkuasaan yang lebih ketat. Yang Berhormat, ini adalah masalah negara yang perlu di tangani oleh semua pihak dan kementerian dan bukanlah semata-mata di bawah Kementerian Kebudayaan, Kesenian dan Warisan. Dari segi penguatkuasaan kementerian ini hanya boleh memantau kemasukan kumpulan daripada luar negara melalui PUSPAL, iaitu satu agensi menapis sama ada persembahan-persembahan yang masuk ke dalam negara kita sesuai atau tidak untuk masyarakat kita.